Ich, Heinrich Meyer, ✳ burger ✳ ze Louffenberg, ✳ tuͦn kunt ✳ allermenglichem ✳ und vˀgich offenlich ✳ mit disem brieff, ✳ als von der ansprach, ✳ stoͤssen ✳ und missehellung ✳ wegē,
so da sind ✳ entzwischent ✳ Cuͦnrat Kristiner, ✳ wonhaft ze Tuͤngen, ✳ Hansen ✳ Meyer von Lupfen, ✳ und aller ander ir frùnden und erben, ✳ so dar zuͦ gehaft sind ✳ und gehaft moͤcht₎
werden, ✳ eins teiles ✳ und Hans Renner, burger ze Brugg, ✳ innamen und anstatt, froͧw Adelheiden Tüginen, ✳ siner swester, ✳ der wissenthafter vogt er ist, ✳ in diser sach fùr sich
und alle ander Tùginen frùnd, so dar zuͦ gehaft sind ✳ oder ✳ moͤchten werden, ✳ zuͦ dem anderen teile, ✳ die dar ruͤrent von des erbes wegen, ✳ so Hans Krystiner, selig, ✳ dˀ obgen̄t
Tùginen ✳ elicher man, ✳ und Cuͦnrat Kristiners elicher bruͤder hin der im gelassen hat. ✳ der selben stoͤssen und spennen ✳ si zuͦ beider sitt ✳ uff mich als uff einen gemeinen man
zuͦ dem rechten ✳ mit einem gelichen zuͦsatz ✳ komen sind, ✳ also ob ich ✳ und ir schidlùte, ✳ so si zuͦ mir setzen werdent, ✳ si in der minne ✳ mit ir wissent ✳ nit betragen kònnent. ✳ ✳ und
also han ouch ✳ ich mich ✳ von ir aller erenstlicher bette wegen ✳ und ouch von under wisens ✳ und entpfelhens ✳ wegen ✳ der fromen, wisen der raͤten ze Louffenberg ✳ in stoͤssen und
spennen angenomen ✳ und under wunden. ✳ darzuͦ si denn ✳ zuͦ mir gesetzet hand, ✳ ze schidlùten ✳ der obgen̄̄t Kristiner ✳ die erbnˀ wisen ✳ Hansen Tromer, vogt ✳ ze Tuͤngen, und Uͦlr₎
Smid von Mùlinen, ✳ sin und der sinenhalb, und der vorgen̄t Hans Rennˀ, ✳ sin und der sinenhalb ✳ die erbnˀ, wisen Hans Schachen, burgˀ ze Louffenberg, ✳ und Hansen Meyer von
Eychen, burgˀ ze Waltzhuͦt. ✳ und also hand ouch ✳ die selben beid teile ✳ mir, dem gemeinen, ✳ und den egen̄t iren schidlùten ✳ in iren zuͦsprùchen ✳ und sachen, ✳ minne und rechtes getrùwet ✳ und gantzen, vollen gewalt geben, ✳ wie wir si har inne ✳ mit unsz₎m spruch entscheident, ✳ das vest und staͤtte ze haltende, ✳ bi iren vesten trùwen, ✳ die si ùns an eides
stat ✳ har umb geben hand ✳ und bi der pene, ✳ so wir ✳ har uff ✳ setzent. ✳ ✳ und also nach anklag ✳ des obgent̄̄ Krystiners ✳ und der sinen ✳ und nach widerred ✳ des vorgen̄t Rennˀs
und der sinen, ✳ so haben wir gesprochen in der mynne ✳ und si guͤtlich ✳ mit irem willen und wissend ✳ aller ir zuͦsprùchen und sachen gentzlichen ✳ ùbertragen, ✳ gericht
und geslicht ✳ in sustlich wise als hienach bescheiden ✳ und gelùtert ist: ✳ des ersten sol der obgen̄t Hans Renner ✳ von der vorgent̄ siner swester wegen ✳ und der, so denn
dar zuͦ gehoͤrent, ✳ dem egen̄t Cuͦnrat Krystiner und den sinen, ✳ die darzuͦgehoͤrent, ✳ usrichten und geben ✳ ir swester Gerdruden, ✳ leyswester ze Kùnigsfelden, ✳ iren vierden
teil ✳ irs vetterlichen ✳ und muͤterlichen erbes ✳ in allen ligenden guͤtnˀ, ✳ wo die gelegen ✳ und wie die genant sind, ✳ als die selb Gerdrut ✳ und ire geswistergit, ✳ die in gemeinschaft wise ✳ gehept und genossen hand ✳ untz uff die zitt ✳ als si in das egent̄ kloster kam ✳ zuͦ iren handen. ✳ fùrbas sprechen wir ✳ und hand si ùbertragen, ✳ das der selbe
jetzgen̄t Hans Renner ✳ und die sinen, ✳ so die sach anruͤret, ✳ dar zù usrichten ✳ und geben soͤllent ✳ dem obgen̄t Cuͦnrat Krystiner, ✳ Hansen Meyer von Lupfen ✳ und den, ✳ so zuͦ inen
gehoͤrent, ✳ drùhundert guldin ✳ zuͦ den tagen ✳ als hienach geschriben stat: ✳ des ersten soͤllent si geben ✳ anderhalbhundert guldin vom Rin, ✳ genger ,genemˀ, volleswerer
an gold, ✳ uff disen nechsten sant Johans tag, ✳ des ewangeliston, ze wienachten ✳ nach datū disz brieffs, ✳ und die ùbrigen anderhalbhundert guldin ✳ dannenthin ✳ uff sant
Johans tag ze wienachten ✳ ùber ein jar ✳ in iren gewalt, ✳ fùr alles ✳ vˀhefften, verbietten und entwaren ✳ aller lùten ✳ und gerichten, ✳ geistlicher ✳ und weltlicher, ✳ sunderlich
fùr alle abzùge. ✳ und soͤllent ✳ damit alle ligende und varende guͤtˀe ,✳ was Hans Kristiner, selig, ✳ gelassen hat, ✳ wo die gelegen ✳ und wie die genant sind, ✳ gentzlich und gar volgen
und beliben ✳ der obgent̄ Adelheiden Tùginen ✳ und iren erben ✳ unbekùmbert ✳ und ungehindert ✳ von den vorgent̄ Cuͦnrat Kristiner, ✳ Hansen Meyer, ✳ allen den, so zuͦ inen gehòrent,
von iren erben ✳ und menglichem von ir wegen ✳ nu und hienach. ✳ doch in diser sach vorbehept ✳ und ussgelassen fùnfthalb stuk jerlichs geltes ✳ uff dem hof ze Mandach, ✳ ist
hin gesetzet zuͦ dem rechten ✳ in den hoff, ✳ da si ✳ denn ze berechtende ✳ hin gehoͤrent, ✳ als si ouch denn ✳ einen gemeinen brieff ✳ hand ✳ ùber sechs stuk geltes, ze Schintznach geleg₎.
den selben brieff ✳ soͤllent si zuͦ ir beider handen ✳ hinder ✳ einen erbnˀ man legen, ✳ jetwederem umb sinen teil. ✳ oùch soͤllent alle ✳ versessen zins, ✳ die Hans Meyer von Lupfen
schuldig ✳ und verfallen ist, ✳ und ouch alle vˀfallen und vˀsessen zins, ✳ die uff dem egen̄̄ vierden teil ✳ der ligenden guͤtnˀ, ✳ die swester Gerdruden zuͦgesprochen sind, ✳ und darzuͦ aller cost ✳ und schad ✳ beider teilen ✳ gegenenander ✳ gentzlichen hin und ab sin, ✳ und sol enweder teil dem andern ✳ darumb nùtzit zuͦ forderen noch sprechen ✳ in keinen weg.
und sind ouch also ✳ sament slecht ✳ umb alle die missehellung, vorderung und ansprach, ✳ so si sament ✳ jegehepet hand ✳ bis uff disen hùttigen tag, ✳ als diser brieff geben ist.
und also gebiettent wir ouch den obgen̄t byden teilen, disen unsern spruch ✳ und ubertragnùsse ✳ fùr sich und die iren staͤtte ze haltende ✳ und hie wider nùt ze tuͦnde ✳ noch
schaffen geton ✳ bi iren vesten guͦten trùwen, ✳ die si darumb ✳ an eides stat geben hand, ✳ und ouch bi diser nach geschribnen pene, ✳ die wir har uff gesetzet hand, ✳ und setzend
ouch mit unsz₎m spruch wissentlich ✳ in kraft disz briefes. ✳ also were ✳ das deweder teil ✳ disen ùnsern spruch und ùbertragnùsse ✳ in deheinen stùken nit hielte ✳ und hiewidˀ
taͤtte ✳ oder schuͤffe geton, ✳ der selb bruchig teil ✳ sol von siner sach und ansprach sin ✳ und dar zuͦ zechen guldin vˀfallen ze gebende, ✳ dem hˀren, ✳ under dem er sitzet, ✳ als dik ✳ dis
beschicht. ✳ und sol noch denne allwegent ✳ der ander teil, der nit brùchig ist, ✳ bi allen sinen rechtungen ✳ dis spruchs beliben ✳ und dabi gehalten werden, ✳ alles ane geverde. ✳
und harùber ✳ zuͦ einem waren, offennen urkùnde ✳ aller diser dingen, vorgeschriben, ✳ so han ich, der obgen̄t Heinrich Meyer, ✳ gemeinˀ man in diser sach, ✳ min insigel offenlich gehenket ✳ an disen brieff, ✳ und wir, die obegen̄t schidlùte beider teilen, ✳ vˀjehent ouch ✳ das wir disen spruch und ùbertragnùsse ✳ mit dem obgen̄t gemeinen mā getan
han ✳ nach dem als vorgeschriben stat. ✳ des ze urkùnd und merer gezùgsami ✳ so han ich, der vogen̄t Hans Tromer, ✳ min insigel fùr mich und Uͦlrich Smid, minen
mitgesellen, ✳ und ich, der obgen̄t Hans Schach, ✳ min insigel ✳ fùr mich ✳ und den vorgen̄t Hansen Meyer von Eychen, ✳ minen mitgesellen, ✳ zuͦ des gemeinen mannes
insigel ✳ offenlich gehenket ✳ an diser briefen, zwen gelich geschriben, ✳ und jetwederem teile ✳ einen geben, ✳ in dem nechsten sunnentag ✳ nach der alten vasenacht,
des jares, do man zalt von gottes gebùrte vierzechenhundert jar ✳ und dar nach in dem sechs und zwentzigosten jare ꝫcꝭ. ✳